ไทย-สหรัฐฯ พร้อมส่งเสริมความร่วมมือทางทหาร เพิ่มศักยภาพอย่างเหมาะสมตามมาตรฐานสากล
ในการประชุมสุดยอดอาเซียน-สหรัฐฯ สมัยพิเศษ ในวันที่(12 พ.ค. 2565) เวลา 16.00 น. ตามเวลาท้องถิ่นสหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  หารือร่วมกับรัฐมนตรีว่าการกระทรวงกลาโหมสหรัฐฯ โดยยืนยันที่จะส่งเสริมความร่วมมือทางทหารระหว่างกัน เนื่องจากไทยเป็นประเทศพันธมิตรเก่าแก่ที่สุดในภูมิภาคและมีความสัมพันธ์ทางทหารกลับสหรัฐฯ มากกว่า 100 ปีแล้ว โดยในการประชุมยุทธศาสตร์ป้องกันประเทศไทย-สหรัฐฯ ได้มีการต่อยอดความร่วมมือเพื่อเสริมสร้างให้กองทัพไทยเป็นมืออาชีพ ยกระดับความสามารถและความพร้อมในการทำหน้าที่รวมทั้งปรับโครงสร้างกองทัพให้เหมาะสมกระทัดรัดแต่มีศักยภาพตามมาตรฐานสากลนายกรัฐมนตรี ได้ขอรับการสนับสนุนจากสหรัฐฯ ที่จะช่วยเหลืองานด้านการวิจัย ยุทโธปกรณ์ เพื่อให้กองทัพไทยมีความทันสมัยเป็นที่ยอมรับและขอให้กองทัพสหรัฐมาร่วมลงทุนกับไทยในแผนพัฒนาการลงทุนโครงการพัฒนาระเบียงเศรษฐกิจพิเศษภาคตะวันออก พร้อมเชิญให้มาร่วมงานที่กระทรวงกลาโหมจะจัดขึ้นในเดือนกันยายนนี้ที่ประเทศไทย